CELEX: 62009CN0385
Language: da
Date: 2009-09-29 00:00:00
Title: Sag C-385/09: Anmodning om præjudiciel afgørelse indgivet af Mokestinių Ginčų Komisija Prie Lietuvos Respublikos Vyriausybės (Litauen) den 29. september 2009 — Nidera Handelscompagnie B.V. mod Valstybinės mokesčių inspekcija prie Lietuvos Respublikos finansų ministerios

19.12.2009   
            
            
               DA
            
            
               Den Europæiske Unions Tidende
            
            
               C 312/17
            
         Anmodning om præjudiciel afgørelse indgivet af Mokestinių Ginčų Komisija Prie Lietuvos Respublikos Vyriausybės (Litauen) den 29. september 2009 — Nidera Handelscompagnie B.V. mod Valstybinės mokesčių inspekcija prie Lietuvos Respublikos finansų ministerios
   (Sag C-385/09)
   2009/C 312/28
   Processprog: litauisk
   
      Den forelæggende ret
   
   Mokestinių Ginčų Komisija Prie Lietuvos Respublikos Vyriausybės
   
      Parter i hovedsagen
   
   
      Sagsøger: Nidera Handelscompagnie B.V.
   
      Sagsøgt: Valstybinės mokesčių inspekcija prie Lietuvos Respublikos finansų ministerios
   
      Præjudicielle spørgsmål
   
   
               1)
            
            
               Er en lov, hvorefter alene afgiftspligtige personer — det vil sige afgiftspligtige personer, der i en medlemsstat (i dette tilfælde Litauen) er registreret som afgiftspligtig i henhold til de dér fastsatte procedurer — har ret til at fradrage merværdiafgift, forenelig med bestemmelserne i direktiv 2006/112/EF (1) angående retten til at fradrage merværdiafgift?
            
         
               2)
            
            
               Hvis første spørgsmål besvares bekræftende, er det da foreneligt med de generelle principper om retten til at fradrage merværdiafgift, som er fastsat i direktiv 2006/112/EF, at en sådan lovgivning bestemmer, at en afgiftspligtig person kun har ret til at fradrage indgående moms og/eller importmoms på varer og/eller tjenesteydelser, som er erhvervet før tidspunktet for dennes registrering som afgiftspligtig, hvis disse varer skal anvendes i denne afgiftspligtige persons afgiftspligtige virksomhed, hvilket indebærer, at indgående moms og/eller importmoms på varer og tjenesteydelser erhvervet før tidspunktet for dennes registrering som afgiftspligtig ikke kan fradrages, hvis disse varer allerede er blevet anvendt i denne virksomhed?
            
         
      (1)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347 s. 1).